stanford-oval/wikipedia huggingface dataset:
אדם לאנג

אדם לאנג (בהונגרית: Ádám Lang; נולד ב-17 בינואר 1993) הוא כדורגלן הונגרי המשחק כבלם בקבוצת אומוניה ניקוסיה.
קריירת מועדונים

לאנג החל לשחק כדורגל בקבוצת וספרם בגיל 11. בשנת 2008, עלה לקבוצה הבוגרת הבכירה של מועדון עיר הולדתן, וערך 2 הופעות ליגה בגיל 16 בלבד. בעונה שלאחר מכן, כלל לא שותף במשחקי ליגה, אך בשתי העונות הבאות כבר הפך לשחקן בכיר יותר במועדון, לאחר שצבר 17 ו-25 משחקי ליגה בהתאמה בעונות הללו. בעונת 2012–2013, חתם בקבוצת גיור. לאחר שלוש עונות בגיור, חתם לעונת 2015–2016 בקבוצת MOL וידי.
קריירה בינלאומית

לאגג ערך את הופעת הבכורה שלו עבור נבחרת הונגריה ב-22 במאי 2014, במהלך משחק ידידות מול דנמרק שהסתיים בתיקו 2-2. לאנג נכלל בסגל הנבחרת ההונגרית לטורניר היורו 2016 בצרפת, יורו 2020 ויורו 2024.
תארים

ליגת העל ההונגרית: 2012/13
הסופרקאפ ההונגרי: 2013
ליגת העל הרומנית בכדורגל: 2018/19
הסופרקאפ הרומני: 2018
ליגת העל הקפריסאית: 2020/21
הגביע הקפריסאי: 2021/22, 2022/23
הסופרקאפ הקפריסאי: 2021
הערות שוליים

↑  Ryan DabbsContributions from Michael Yokhin last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
| נבחרת הונגריה – יורו 2016 |
| --- | --- | --- |
|  1 קיראי •  2 לאנג •  3 קורהוט •  4 קדאר •  5 פיולה •  6 אלק •  7 ג'וג'אק •  8 נאג' •  9 סאלאי •  10 גרה •   11 נמאת' •  12 דיבוס • 13 בדה •  14 לוברנצ'יץ' • 15 קליינהייזלר • 16 פינטר • 17 ניקוליץ' • 18 שטיבר • 19 פרישקין • 20 גוזמיץ' • 21 בשה • 22 גולאצ'י • 23 יוהאס • מאמן: שטורק |  1 קיראי •  2 לאנג •  3 קורהוט •  4 קדאר •  5 פיולה •  6 אלק •  7 ג'וג'אק •  8 נאג' •  9 סאלאי •  10 גרה •   11 נמאת' •  12 דיבוס • 13 בדה •  14 לוברנצ'יץ' • 15 קליינהייזלר • 16 פינטר • 17 ניקוליץ' • 18 שטיבר • 19 פרישקין • 20 גוזמיץ' • 21 בשה • 22 גולאצ'י • 23 יוהאס • מאמן: שטורק | הונגריה |
| נבחרת הונגריה – יורו 2020 |
| --- | --- | --- |
|  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי |  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי | הונגריה |
| נבחרת הונגריה – יורו 2024 |
| --- | --- | --- |
|  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי |  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי | הונגריה |
ערך זה הוא קצרמרבנושא כדורגלנים ובנושא הונגרים. אתם מוזמנים לתרום לוויקיפדיה ו.
גאורג לינדמן

| --- | --- |

גנרל גאורג לינדמן
 לידה:  8 במרץ 1884 אושטרבורג, האימפריה הגרמנית האימפריה הגרמנית
 פטירה:  25 בספטמבר 1963 (בגיל 79) פרוידנשטאדט, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1903–1945 (כ־42 שנים)
 דרגה:   גנרל-אוברסט (ורמאכט)
 תפקידים בשירות
 מפקד הדיוויזיה ה-36   מפקד הקורפוס ה-50   מפקד הארמייה ה-18   מפקד קבוצת ארמיות צפון
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה
 
גנרל-אוברסט גאורג לינדמן (בגרמנית: Georg Lindemann;‏ 8 במרץ 1884 – 25 בספטמבר 1963) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

לינדמן נולד ב-8 במרץ 1884 באושטרבורג, שהשתייכה לאימפריה הגרמנית. בשנת 1903 התגייס לצבא הגרמני הקיסרי, והצטרף לרגימנט הדרגונים ה-6 (המגדבורגי). בשנת 1913 הועבר לינדמן לרגימנט ההוסרים ה-13 (נסיכות הבוחר מהסן ה-1 - אומברטו הראשון, מלך איטליה), ובאביב 1914 עבר לשרת במטה הכללי. במלחמת העולם הראשונה מילא תפקידי מטה במטה הכללי, במפקדת הארמייה הראשונה, ובדיוויזיה ה-200, וב-28 בנובמבר 1914 הועלה לדרגת ריטמייסטר. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918.
לאחר המלחמה הצטרף לינדמן לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. בשנת 1923 מונה למפקד פלוגה 2 ברגימנט הפרשים ה-7, בשנת 1925 הועבר לתפקיד מטה במשרד המלחמה, וב-1 באפריל 1926 הועלה לדרגת מיור. בשנת 1928 מונה למפקד בית הספר לפרשים בהנובר, וב-1 בפברואר 1931 הועלה לדרגת אוברסט לוטננט. ב-1 באוקטובר 1931 מונה לינדמן למפקד רגימנט הפרשים ה-13 (הפרוסי), וב-1 ביוני 1933 הועלה לדרגת אוברסט. ב-1 באוקטובר 1934 מונה שוב למפקד בית הספר לפרשים בהנובר, וב-20 באפריל 1936 הועלה לדרגת גנרל מיור. ב-6 באוקטובר 1936 מונה לינדמן למפקד הדיוויזיה ה-36, וב-1 באפריל 1938 הועלה לדרגת גנרל לוטננט.
ביוגרפיה > מלחמת העולם השנייה

עם פרוץ המלחמה היה לינדמן מפקד הדיוויזיה ה-36, ופיקד עליה בחזית המערבית, כחלק מהקורפוס ה-24 במסגרת הארמייה הראשונה. במהלך המערכה על צרפת לחם עם הדיוויזיה שבפיקודו כחלק מהקורפוס ה-7 במסגרת הארמייה ה-16, ובשלב השני כחלק מהקורפוס ה-38 במסגרת הארמייה השנייה. על חלקו בכיבוש ורדן ובפריצת קו מאז'ינו, קיבל לינדמן ב-5 באוגוסט 1940 את עיטור צלב האבירים של צלב הברזל. ב-8 באוקטובר 1940 מונה לינדמן למפקד הקורפוס ה-50, וב-1 בנובמבר הועלה לדרגת גנרל חיל הפרשים. לינדמן פיקד על הקורפוס שבפיקודו במהלך המערכה בבלקן כעתודת הארמייה ה-12, ובמהלך מבצע ברברוסה פיקד על הקורפוס שבפיקודו בתחילה כעתודת קבוצת ארמיות צפון, ולאחר מכן כחלק מהארמייה ה-16 במסגרת קבוצת ארמיות צפון. באוגוסט לחם עם הקורפוס שבפיקודו כחלק מהארמייה התשיעית במסגרת קבוצת ארמיות מרכז, והשתתף בקרב סמולנסק. בספטמבר לחם עם הקורפוס כחלק מארמיית הפאנצר הרביעית במסגרת קבוצת ארמיות צפון, והשתתף בקרב לנינגרד, ובאוקטובר הועבר תחת פיקוד הארמייה ה-18, והשתתף בקיום המצור על העיר לנינגרד. ב-16 בינואר 1942 מונה למפקד הארמייה ה-18, ופיקד עליה בקיום המצור על לנינגרד. ביוני 1942 הצליח להדוף את המתקפה הרוסית בניסיון לשחרר את לנינגרד, ולכד את גנרל אנדריי ולאסוב. ב-5 ביולי 1942 הועלה לינדמן לדרגת גנרל-אוברסט, וב-21 באוגוסט 1943 קיבל תוספת עלי אלון לצלב האבירים של צלב הברזל, בנוסף הוא גם קיבל את הצלב הגדול הספרדי של המלחמה ואת צלב החופש הפיני עם חרבות וצלב חזה. ב-31 במרץ 1944 מונה לינדמן למפקד קבוצת ארמיות צפון, ופיקד עליה עד ה-3 ביולי 1944. לאחר מכן הוצב בעתודת המילואים, וב-27 בינואר 1945 מונה למפקד הכוחות בדנמרק.
ביוגרפיה > לאחר המלחמה

לאחר סיום המלחמה פיקד לינדמן על פירוק הכוחות הגרמניים בדנמרק, וב-6 ביוני 1945 נעצר על ידי בעלות הברית. לינדמן שהה בשבי הבריטי עד ל-26 בספטמבר 1947, ואז הועבר לידי הדנים, אך ב-15 במאי 1948 שוחרר ללא שהוגשה תביעה נגדו. לאחר שחרורו התגורר לינדמן בפרוידנשטאדט עד למותו ב-25 בספטמבר 1963.
אדם ישראלי

| --- | --- |
אדם ישראלי בשנת 2016
אדם ישראלי בשנת 2016
 לידה:  13 בינואר 1986 (בן 38) נתניה, ישראל ישראל
 מוקד פעילות:  ישראל 
 תקופת הפעילות:  מ-2016
 עיסוק:  זמר יוצר
 סוגה:  פופ
 כלי נגינה:  גיטרה
 adamisraeli.co.il
 
אדם ישראלי (נולד ב-13 בינואר 1986, ג' בשבט תשמ"ו) הוא זמר-יוצר ישראלי.
ביוגרפיה

ישראלי נולד וגדל בנתניה.
בשנת 2005 התגייס לצה"ל ושירת בחיל האוויר. במהלך שירותו הצבאי, החל לנגן בגיטרה.
לאחר שירותו הצבאי, ביקר בניו יורק ובלוס אנג'לס, שם נחשף לאמנים כג'ו קוקר, לאונרד כהן ואמני בלוז וג'אז מקומיים, מהם ספג השראה ביצירותיו. לאחר ביקורים נוספים בארצות הברית, עבר להתגורר בלוס אנג'לס ומשם יוצר גם כיום.
לאחר שבע שנות יצירה, בשנת 2016 הקליט בישראל את אלבום הבכורה "יצרים", אשר את כל השירים בו כתב והלחין. בסמוך להשקת האלבום, יצאו מתוכו הסינגל "אנאל" אשר זכה לאהדה מיידית ולהשמעה בתחנות הרדיו בישראל. הקליפ לשיר, בהפקת רוברט בן שושן, צבר מעל למיליון צפיות ביוטיוב.
ביולי 2019, לציון 20 שנה לפטירתו של מאיר אריאל, ובמלאת 25 שנה לגרסת המקור של ריטה לשיר "ערב כחול עמוק", הקליט ישראלי גרסה חדשה לשיר. את הגרסה הגברית למילות השיר, ערך ישראלי יחד עם משפחתו של אריאל, ובברכת הדרך של מלחין השיר, שלמה יידוב.
דיסקוגרפיה > אלבומי אולפן

יצרים (2016)
דיסקוגרפיה > סינגלים

אנאל (2016)
איך (עם סיוון ארז) (2016)
ניו יורק (2016)
מרלין (2018)
מדבר כחול (עם איילת נינה) (2018)
ערב כחול עמוק
קצר רומנטי (עם טליה אלבז) (2021)
כל מה שרציתי (עם נטע אסייג) (2022)
מישהו בדמותך (2023)
אני זוכר (2024)
הערות שוליים

↑  מתוך ריאיון עם דני סידס ואודי סגל ברדיו תל אביב, 27 ביולי 2018
↑  מתוך הקומוניקט באתר היוצר, 2 ביולי 2019
| --- | --- |
בקרת זהויות :  NLI: 987007358115805171
Word Up!

Word Up! (בעברית: מילה למעלה!) הוא סינגל שהוקלט על ידי הלהקה קמאו, מתוך אלבום אולפן בעל אותו השם, Word Up!. השיר יצא לאור ב-27 במאי 1986, על ידי חברות התקליטים אטלנטה ארטיסט, מרקורי רקורדס ופוליגרם רקורדס, כסינגל רשמי מתוך האלבום.
השיר הגיע למקום השישי במצעד הבילבורד הוט 100.
רקע וכתיבה

השיר נכתב על ידי אריק פרס, ג'דאן אנדינו, חורחה קלאס וישוע קמאצ'ו והופק על ידי פרס, קלאס ולואיס אנג'ל אוניל. איגוד תעשיית ההקלטות המקסיקני העניק לשיר את תוארי הזהב, פלטינה ויהלום, על מכירות של למעלה מ-390,000 עותקים במדינה, מה שהופך אותו לאחד מהשירים הנמכרים ביותר במקסיקו באותה השנה בה יצא.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-530 מיליון השמעות.
גרסאות כיסוי

במהלך השנים, הקולט השיר מספר פעמים תוך שהגרסה המצליחה ביותר שלו הוקלטה על הלקה ליטל מיקס. להלן חלק מההקלטות המחודשות של השיר:
בשנת 1994, הקליטה הלהקה גאן את השיר מחדש כחלק מהאלבום, Swagger.
בשנת 1999, הקליטה הזמרת-יוצרת מל בי את השיר כחלק מהפסקול, Austin Powers: The Spy Who Shagged Me: Music from the Motion Picture.
בשנת 2004, הקליטה הלהקה קורן את השיר מחדש כחלק מאלבום הלהיטים, Greatest Hits, Vol. 1.
בשנת 2007, הוקלט השיר מחדש על ידי המוזיקאי ג'אן דיליי כחלק מהאלבום, Mercedes-Dance-Live.
מיקומי שיא

|   ‏‏‏  מצעדים ודירוגים (1986–87)> מדינה |   ‏‏‏  מצעדים ודירוגים (1986–87)> מצעד |   ‏‏‏  מצעדים ודירוגים (1986–87)> מיקום שיא |   ‏‏‏  מצעדים ודירוגים (1986–87)>  |
| --- | --- | --- | --- |
|  אוסטריה | Ö3 אוסטריה טופ 40‏ | 10 |  |
|  איטליה | מצעד הסינגלים האיטלקי | 6 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 6 |  |
|  גרמניה | GfK – טופ 100 | 3 |  |
|  הולנד | מצעד 40 הסינגלים ההולנדיים | 9 |  |
|  הממלכה המאוחדת | מצעד הסינגלים הבריטי | 3 |  |
|  ניו זילנד | המצעד הניו זילנדי הרשמי | 1 |  |
|  פלנדריה | אולטראטופ 50 | 8 |  |
|  שווייץ | המצעד השווייצרי | 13 |  |
|   ‏‏‏  מצעדי סוף שנה (1986)> מדינה |   ‏‏‏  מצעדי סוף שנה (1986)> מצעד |   ‏‏‏  מצעדי סוף שנה (1986)> מיקום שיא |   ‏‏‏  מצעדי סוף שנה (1986)>  |
| --- | --- | --- | --- |
|  ארצות הברית | בילבורד הוט 100 | 68 |  |
|  הולנד | מצעד 40 הסינגלים ההולנדיים | 94 |  |
|  הממלכה המאוחדת | מצעד הסינגלים הבריטי | 36 |  |
|   ‏‏‏  מצעדי סוף שנה (1987)> מדינה |   ‏‏‏  מצעדי סוף שנה (1987)> מצעד |   ‏‏‏  מצעדי סוף שנה (1987)> מיקום שיא |   ‏‏‏  מצעדי סוף שנה (1987)>  |
| --- | --- | --- | --- |
|  גרמניה | GfK – טופ 100 | 67 |  |
גרסתה של ליטל מיקס

להקת הבנות הבריטית ליטל מיקס הקליטה את השיר מחדש בשנת 2014. הוא הופץ דיגיטלית ב-16 במרץ 2014, ולאחר מכן יצא גם בפורמט פיזי על גבי תקליטור, במטרה לעזור בקידום המכירות של השיר ברחבי הממלכה המאוחדת. השיר לא נכלל באף אלבום של ליטל מיקס.
השיר הגיע למקום השישי במצעד הסינגלים הבריטי.
גרסתה של ליטל מיקס > רקע

ליטל מיקס הכריזו לראשונה על הסינגל ב-16 בינואר 2014, באמצעות הטוויטר הרשמי של הלהקה. השיר הושמע לראשונה ברדיו 1 של ה-BBC ב-20 בינואר 2014, במהלך תוכנית ארוחת הבוקר של ניק גרימשאו. העטיפה הרשמית של הסינגל נחשפה ב-24 בינואר 2014.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.
גרסתה של ליטל מיקס > וידאו קליפ

הצילומים לקליפ החלו בתחילת פברואר 2014. הלהקה פרסמה תמונה בלעדית מהקליפ ב-25 בפברואר 2014. הקליפ הוצג לראשונה בתוכנית הטלוויזיה שואו צ'ארט ב-28 בפברואר 2014, ופורסם ב-Vevo ב-3 במרץ 2014. הוא מציג בתוכו ידוענים כמו ניק גרימשאו, לואי ספנס, לואי סמית', ארלין פיליפס, מלאני סי וכריס בארי.
נכון לאוקטובר 2020, מונה הצפיות של הקליפ עומד על למעלה מ-145 מיליון צפיות.
גרסתה של ליטל מיקס > מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 65 |  |
|  אוסטרליה | מצעד הסינגלים האוסטרלי | 45 |  |
|  אירלנד | מצעד הסינגלים האירי | 13 |  |
|  דנמרק | היטליסטן | 38 |  |
|  הממלכה המאוחדת | מצעד הסינגלים הבריטי | 6 |  |
|  יפן | יפן הוט 100 | 71 |  |
|  סקוטלנד | מצעד הסינגלים הסקוטי | 8 |  |
|  צ'כיה | ČNS IFPI | 92 |  |
|  צרפת | SNEP | 107 |  |
גרסתה של ליטל מיקס > היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| הממלכה המאוחדת | 16 במרץ 2014 | הורדה דיגיטלית | סייקו |
| הממלכה המאוחדת | 17 במרץ 2014 | תקליטור | סייקו |
הערות שוליים

1 2  Cameo - Word Up, Discogs (באנגלית)
↑  Album Search for "word up!", AllMusic (באנגלית)
↑  CNCO (Ft. Little Mix) – Reggaetón Lento (Remix) (באנגלית), נבדק ב-2020-10-06
↑  CNCO, en la cima pero con los pies en la tierra, El Siglo (ב־European Spanish)
↑  Reggaetón Lento (Bailemos), נבדק ב-2020-10-06
↑  Gun (2) - Swagger, Discogs (באנגלית)
↑  Various - Austin Powers - The Spy Who Shagged Me (Music From The Motion Picture), Discogs (באנגלית)
↑  Korn - Greatest Hits Vol. 1, Discogs (באנגלית)
↑  Jan Delay & Disko No. 1 - Mercedes-Dance-Live, Discogs (באנגלית)
↑  Little Mix - Word Up!, Discogs (באנגלית)
↑  Official Singles Chart Top 100 | Official Charts Company, www.officialcharts.com (באנגלית)
↑  Meg Drewett, Little Mix to release Sport Relief single, Digital Spy, ‏2014-01-16 (באנגלית)
↑    Charlotte Runcie, ‏Little Mix to cover Word Up as Sport Relief single, The Telegraph, 17 January 2014
↑  Lewis Corner, Listen to Little Mix's Sport Relief song, Digital Spy, ‏2014-01-21 (באנגלית)
↑  Robert Copsey, Little Mix reveal 'Word Up' artwork, Digital Spy, ‏2014-01-24 (באנגלית)
↑  Word Up!, נבדק ב-2020-10-06
↑  התחבר/י או הירשם/הירשמי כדי לראות., באתר www.facebook.com
↑  Wayback Machine, web.archive.org, ‏2014-03-05
↑  Robert Copsey, Watch Little Mix's star-studded new video, Digital Spy, ‏2014-03-03 (באנגלית)
↑  Little Mix Joined By Famous Faces In 'Word Up' Sport Relief Video | MTV UK, www.mtv.co.uk (באנגלית)
↑  Little Mix - Word Up! (Official Video)
| ליטל מיקס |
| --- | --- | --- |
| פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים | פרי אדוארדס • לי-אן פינוק • ג'ייד ת'ירלוול   ג'סי נלסון   דיסקוגרפיה • פרסים ומועמדויות • שירים |  |
| אלבומי אולפן | DNA • Salute • Get Weird • Glory Days • LM5 • Confetti |  |
| אלבומי אוסף | Between Us |  |
| סיבובי הופעות | DNA Tour • Salute Tour • The Get Weird Tour • The Glory Days Tour • Summer Hits Tour • LM5: The Tour • The Confetti Tour |  |
| ערכים קשורים | The X Factor • Little Mix The Search |  |
| ליטל מיקס – סינגלים |
| --- | --- | --- |
| DNA | "Wings" • "DNA" • "Change Your Life" • "How Ya Doin'?" |  |
| Salute | "Move" • "Little Me" • "Salute" |  |
| Get Weird | "Black Magic" • "Love Me Like You" • "Secret Love Song" • "Hair" |  |
| Glory Days | "Shout Out to My Ex" • "Touch" • "No More Sad Songs" • "Power" |  |
| LM5 | "Woman Like Me" • "Think About Us" • "Joan of Arc" • "Wasabi" |  |
| Confetti | "Break Up Song" • "Holiday" • "Sweet Melody" • "Confetti" |  |
| Between Us | "Love (Sweet Love)" • "No" |  |
| סינגלים אחרים | "Cannonball" • "Word Up!" • "Reggaetón Lento (Remix)" • "Only You" • "Bounce Back" • "One I've Been Missing" • "No Time for Tears" •  "Heartbreak Anthem" • "Kiss My (Uh-Oh)" |  |
אדם לאלאנה

אדם דייוויד לאלאנה (באנגלית: Adam David Lallana; נולד ב-10 במאי 1988) הוא כדורגלן אנגלי המשחק בעמדת הקשר ההתקפי בסאות'המפטון.
קריירה

לאלאנה החל לשחק כדורגל בקבוצות הילדים של בורנמות', וכשהיה בן 12 עבר למחלקת הנוער של סאות'המפטון. בשנת 2006 עלה לאלאנה לסגל הקבוצה הבוגרת של המועדון. לאחר השאלה קצרת ימים לבורנמות' ב-2007, תפס לאלאנה מקום בהרכב הראשון של סאות'המפטון, וסייע לקבוצה לעלות שתי ליגות ולהעפיל לפרמייר ליג. בשנת 2012 מונה לאלאנה לקפטן הקבוצה.
הוא הופיע לראשונה בפרמייר ליג במשחק הפתיחה של עונת 2012-2013,כשהוא עונד את סרט הקפטן בהפסד 3–2 לאלופה מנצ'סטר סיטי. באוקטובר הוא הבקיע את שער הבכורה שלו בפרמייר ליג בהפסד 4–1 מול וסטהאם יונייטד.
ב-11 באפריל 2013 האריך לאלאנה את חוזהו במועדון לחמש שנים נוספות.
אחרי שתי עונות בפרמייר ליג ופריצה בזירה הבינלאומית, עם צירופו לסגל הנבחרת האנגלית, עבר לאלאנה ביולי 2014 לליברפול, ששילמה עבורו 25 מיליון פאונד. לאלאנה נפצע במחנה האימונים לקראת פתיחת העונה, ואת הופעת הבכורה שלו בליברפול ערך ב-13 בספטמבר, כשפתח בהרכב והוחלף אחרי 61 דקות בהפסד 0–1 לאסטון וילה. ב-4 באוקטובר כבש את שער הבכורה שלו במועדון, בניצחון 1–2 על וסט ברומיץ' אלביון.
בגמר גביע הליגה האנגלית בעונת 2015/2016, בו שיחקה ליברפול נגד מנצ'סטר סיטי, החמיץ לאלאנה פנדל בדו-קרב בעיטות עונשין שנערך כדי להכריע את זהות הזוכה, לאחר שנכנס כמחליף במחצית השנייה. החמצה זו גרמה בסופו של דבר להפסד המשחק עבור ליברפול. באותה העונה העפיל עם קבוצתו גם לגמר הליגה האירופית 2016, ופתח בהרכב בהפסד קבוצתו 1–3 לסביליה.
ב-26 במאי 2018, במהלך גמר ליגת האלופות 2018 נגד ריאל מדריד, נכנס לאלאנה כמחליף בדקה ה-31 במקומו של מוחמד סלאח שנפצע, ליברפול הפסידה במשחק 1–3. לאלאנה סיים את עונת 2017/2018 עם 13 הופעות בלבד וללא שערים או בישולים.
בעונת 2019/2020 ערך לאלאנה 15 הופעות בפרמייר ליג, רובן כמחליף, וזכה עם ליברפול באליפות הליגה הראשונה שלה מזה 30 שנה. ב-27 ביולי 2020 עזב לאלאנה את ליברפול לאחר שש שנים ועבר בהעברה חופשית לברייטון אנד הוב אלביון.
את הופעת הבכורה במדי ברייטון, ערך ללאנה ב-14 בספטמבר בהפסד 1–3 של הקבוצה, אך הוחלף לאחר 45 דקות עקב פציעה. ב-7 במרץ 2021 כבש שער בכורה בהפסד קבוצתו 1–2 ללסטר סיטי.
ב-14 ביוני 2024 חזר לאלאנה לאחר 10 שנים לסאות'המפטון וחתם לעונת אחת.
קריירה > נבחרת אנגליה

ב-2006 שיחק לאלאנה עבור נבחרת אנגליה עד גיל 18, והבקיע במשחק הכורה שלו, 18 חודשים לאחר שעבר ניתוח לב בגין "דופק לא סדיר". כמו כן לזכותו של לאלאנה שתי הופעות בנבחרת עד גיל 19, והופעה אחת בנבחרת הצעירה. ב-10 בספטמבר 2012 זומן לראשונה לנבחרת הבוגרת, וב-15 בנובמבר 2013 ערך את הופעת הבכורה שלו בנבחרת, במשחק ידידות נגד נבחרת צ'ילה באצטדיון ומבלי. את שערו הראשון עבור נבחרת אנגליה הבקיע ב-4 בספטמבר 2016 במוקדמות מונדיאל 2018 נגד נבחרת סלובקיה.
לאלאנה שיחק במדי נבחרת אנגליה במונדיאל 2014 וביורו 2016.
חיים אישיים

לאלאנה התחתן עם אמילי ג'וב ב-24 בדצמבר 2013. הזוג, שיצא במשך שבע שנים ואמור היה להינשא ב-14 ביוני 2014, אשר חפף יחד עם משחק במסגרת המונדיאל של נבחרת אנגליה נגד איטליה ולכן הקדימו את תאריך החתונה לדצמבר 2013. יחד, יש להם שני בנים, ארתור מייקל, יליד 26 בספטמבר 2012 ואלבי ג'ורג' שנולד ב-3 ביוני 2015.
תארים > ליברפול

ליגת האלופות (1): 2018/19
הסופר קאפ האירופי (1): 2019
גביע העולם למועדונים: 2019
אליפות אנגליה: 2019/2020
הערות שוליים

↑  "Southampton: Adam Lallana signs a new five-year contract". BBC Sport (באנגלית בריטית). 2013-04-11. נבדק ב-2020-06-14.
↑  Andy Hunter, Adam Lallana completes £25m move to Liverpool from Southampton, theguardian.com, 1/07/2014
↑  אדם לאלאנה סיכם בליברפול, באתר וואלה, 27 ביוני 2014
↑  11/10/2007, Lallana targets Wembley, Daily Echo
↑  England Football Online, England's Youth/Under 18 Matches 1977-2006
↑  Paul Doyle, Southampton's Adam Lallana happy to take the slow route to the topThe Observer, 18/08/2012
↑  Rob Parrish, for-trio Shock England call for trio, Sky Sports
| נבחרת אנגליה – מונדיאל 2014 |
| --- | --- | --- |
|  1 הארט •  2 ג'ונסון •  3 ביינס •  4 ג'רארד •  5 קייהיל •  6 ג'אגיילקה •  7 וילשר •  8 למפארד •  9 סטארידג' •  10 רוני •   11 ולבק •  12 סמולינג • 13 פוסטר •  14 הנדרסון • 15 אוקסלייד-צ'מברלין • 16 ג'ונס • 17 מילנר • 18 למברט • 19 סטרלינג • 20 לאלאנה • 21 בראקלי • 22 פורסטר • 23 שו • מאמן: הודג'סון |  1 הארט •  2 ג'ונסון •  3 ביינס •  4 ג'רארד •  5 קייהיל •  6 ג'אגיילקה •  7 וילשר •  8 למפארד •  9 סטארידג' •  10 רוני •   11 ולבק •  12 סמולינג • 13 פוסטר •  14 הנדרסון • 15 אוקסלייד-צ'מברלין • 16 ג'ונס • 17 מילנר • 18 למברט • 19 סטרלינג • 20 לאלאנה • 21 בראקלי • 22 פורסטר • 23 שו • מאמן: הודג'סון | אנגליה |
| נבחרת אנגליה – יורו 2016 |
| --- | --- | --- |
|  1 הארט •  2 ווקר •  3 רוז •  4 מילנר •  5 קייהיל •  6 סמולינג •  7 סטרלינג •  8 לאלאנה •  9 קיין •  10 רוני •   11 ורדי •  12 קליין • 13 פורסטר •  14 הנדרסון • 15 סטארידג' • 16 סטונס • 17 דייר • 18 וילשר • 19 בראקלי • 20 אלי • 21 ברטרנד • 22 רשפורד • 23 היטון • מאמן: הודג'סון |  1 הארט •  2 ווקר •  3 רוז •  4 מילנר •  5 קייהיל •  6 סמולינג •  7 סטרלינג •  8 לאלאנה •  9 קיין •  10 רוני •   11 ורדי •  12 קליין • 13 פורסטר •  14 הנדרסון • 15 סטארידג' • 16 סטונס • 17 דייר • 18 וילשר • 19 בראקלי • 20 אלי • 21 ברטרנד • 22 רשפורד • 23 היטון • מאמן: הודג'סון | אנגליה |
אוריגמי מודולרי

אוריגמי מודולרי
אוריגמי מודולרי הוא כינוי לאמנות בה ניתן ליצור צורות מורכבות מחיבור יחד של יחידות בסיס שכל אחת מהם מורכבת מקיפולי נייר פשוטים. זהו תת-ענף לאוריגמי, אמנות קיפולי הנייר היפנית שבה באמצעות קיפולים בלבד, ללא שימוש במספריים ובדבק, ניתן להפוך פיסת נייר מרובעת לצורות הדומות לפרחים, ציפורים ועוד. באוריגמי מודולרי, נבנות יחידות בסיס בעזרת שיטות של אוריגמי, ומשולבות יחד ליצירת צורות מורכבות. אוריגמי מודולרי מתעסק בעיקר ביצירתם של צורות מתמטיות: פאונים (בעיקר בעלי סימטריות רבות ומורכבות) וריצופים. אוריגמי מודולרי הוא כלי פופולרי להוראת המתמטיקה.
היסטוריה

העדות הראשונה לבניות שאותן ניתן לייחס היום לאוריגמי מודולרי נמצאת בספרון של היאטו אוקה (Hayato Ohoka) משנת 1734 בשם 'Ranma Zushiki'. הספר כולל מספר מודלים של אוריגמי וביניהם בנייה של קובייה, המתבססת על מספר יחידות בסיס. צורה נוספת מהאוריגמי המסורתי הבנויה מיחידות בסיס היא ה'קוסודמה' - כדור של פרחים. גם בקיפול הנייר הסיני המסורתי ישנם כמה צורות המבוססות על יחידות בסיס כמו נייר הג'וס.
האמנות המודרנית של אוריגמי מודולרי התחילה בשנות ה-60 של המאה ה-20 בעבודותיו של רוברט נייל (Robert Neale) בארצות הברית, ובעבודותיו של מיטסונובו סונובה (Mitsonobu Sonobe) ביפן. בעקבות עבודות אלו הפך העיסוק באוריגמי מודולרי לפופולרי מאוד ברחבי העולם, וגרם לשטף של יצירות רבות וחדשות.
יחידות בסיס

השלב הראשון בבנייה של צורות באוריגמי מודולרי הוא יצירתן של יחידות בסיס. יחידות בסיס מקופלות בשיטות של אוריגמי מסורתי. היחידות מכילות לרוב 'כיסים' ו'כנפיים', המאפשרים שילוב של היחידות זו בזו על ידי הכנסת הכנפיים של יחידה אחת לתוך הכיסים של יחידה אחרת. חלק מיחידות הבסיס מאפשרות יצירה של מגוון רחב של צורות. להלן דוגמאות למספר יחידות בסיס פופולריות:
יחידת סונובה - שהומצאה על ידי מיטסונובו סונובה מאפשרת מגוון גדול של צורות סופיות. 6 פיסות של יחידת סונובה מאפשרות יצירה של קובייה, אבל ישנן צורות הנוצרות גם משילובם יחד של 30, 60 ויותר פיסות יחדיו.
penultimate model של ג'ים פלנק - סידרה של יחידות בסיס שהומצאו על ידי ג'ים פלנק שבהם כל יחידת בסיס משמשת בתור צלע בפאון, וצורת הקיפול של קצה היחידה מאפשר קביעת הזווית בה הצלעות מתחברות.
יחידת ה PHIZZ - יחידה המאפשרת בנייה של פאונים המורכבים ממחומשים ומשושים.
יוצרים בולטים

ניל רוברט
מיצונובו סונובה
טומוקו פוסה
קוניהיקו קאסאהארה
תום הול
דוד מיטשל
ג'ים פלנק
גלריית תמונות

מבנה איקוסהדרלי על בסיס יחידת סונובה
פאון קפלריאני
דודקהדרון עשוי מיחידות פלנק
דודקהקדרון
איקוסהדרון
יחידת סבסובים
הערות שוליים

↑  ראו גם הערך בוויקיפדיה באנגלית kusudama
↑  ראו הערך בוויקיפדיה באנגלית Joss paper
↑  ראו הערך בוויקיפדיה באנגלית Robert Neale
↑  ראו הערך בוויקיפדיה באנגלית Mitsonobu Sonobe
↑  הוראות לבנייה של יחידת סונובה ניתן למצוא כאן
↑  הוראות בנייה ניתן למצוא כאן
↑  הוראות בנייה ניתן למצוא כאן
קוסודמה
צורות הבנויות על יחידת סונובה
ג'רג' לרינץ

| --- | --- |

לוח לזכרו של ג'רג' לרינץ שמוצב על מעונו (דאז) ברחוב טאטרה 20 בבודפשט
 לידה:  17 במרץ 1917 אוראדיה, האימפריה האוסטרו-הונגרית 
 פטירה:  21 ביולי 1996 (בגיל 79) בודפשט, הונגריה 
 שם לידה:  Lőwy György 
 בן או בת זוג:  Zsuzsa L. Merényi 
 צאצאים:  Katalin Lőrinc 
 
ג'רג' לרינץ (במקור לוי, בהונגרית: Lőrinc György; נאג'ווארד, 17 במרץ 1917 – בודפשט, 21 ביולי 1996) היה רקדן יהודי-הונגרי, אמן מאסטר בבלט, כוריאוגרף, מנהל בלט.